CELEX: 62008CN0169
Language: fi
Date: 2008-04-21 00:00:00
Title: Asia C-169/08: Ennakkoratkaisupyyntö, jonka Corte costituzionale (Italia) on esittänyt 21.4.2008 — Presidente del Consiglio dei Ministri v. Regione autonoma della Sardegna

5.7.2008   
            
            
               FI
            
            
               Euroopan unionin virallinen lehti
            
            
               C 171/24
            
         Ennakkoratkaisupyyntö, jonka Corte costituzionale (Italia) on esittänyt 21.4.2008 — Presidente del Consiglio dei Ministri v. Regione autonoma della Sardegna
   (Asia C-169/08)
   (2008/C 171/35)
   Oikeudenkäyntikieli: italia
   Ennakkoratkaisua pyytänyt tuomioistuin
   Corte costituzionale
   Pääasian asianosaiset
   
      Kantaja: Presidente del Consiglio dei Ministri
   
      Vastaaja: Regione autonoma della Sardegna
   Ennakkoratkaisukysymykset
   
               1)
            
            
               Onko perustamissopimuksen 49 artiklaa tulkittava siten, että se on esteenä senkaltaisen säännöksen soveltamiselle, josta säädetään eräistä tuloja, menojen uudelleenluokittelua sekä sosiaali- ja kehityspolitiikkaa koskevista säännöksistä 11.5.2006 annetussa Sardinian alueen lain N:o 4 4 §:ssä, sellaisena kuin se on korvattuna alueen yksi- ja monivuotisen talousarvion laatimista koskevista säännöksistä — vuoden 2007 budjettilaki — 29.5.2007 annetun Sardinian alueen lain N:o 2 3 §:n 3 momentilla, ja jonka mukaan matkailutarkoituksessa tapahtuvista ilma-alusten laskeutumisista kannettava alueellinen vero koskee vain yrityksiä, joiden verotuksellinen kotipaikka on Sardinian alueen ulkopuolella ja jotka ”yleisilmailuun kuuluvaa liikelentotoimintaa” harjoittaessaan käyttävät omassa käytössään olevaa ilma-alusta henkilöiden kuljettamiseen?
            
         
               2)
            
            
               Merkitseekö se, että kyseisen Sardinian alueen lain N:o 4/2006 4 §:n mukaan, sellaisena kuin se on korvattuna Sardinian alueen lain N:o 2/2007 3 §:n 3 momentilla, matkailutarkoituksessa tapahtuvista ilma-alusten laskeutumisista kannettava alueellinen vero koskee vain yrityksiä, joiden verotuksellinen kotipaikka on Sardinian alueen ulkopuolella ja jotka ”yleisilmailuun kuuluvaa liikelentotoimintaa” harjoittaessaan käyttävät omassa käytössään olevaa ilma-alusta henkilöiden kuljettamiseen, perustamissopimuksen 87 artiklassa tarkoitettua valtiontukea samaa toimintaa harjoittaville yrityksille, joilla on verotuksellinen kotipaikka Sardinian alueella?
            
         
               3)
            
            
               Onko perustamissopimuksen 49 artiklaa tulkittava siten, että se on esteenä senkaltaisen säännöksen soveltamiselle, josta säädetään kyseisessä Sardinian alueen lain N:o 4/2006 4 §:ssä, sellaisena kuin se on korvattuna Sardinian alueen lain N:o 2/2007 3 §:n 3 momentilla, ja jonka mukaan matkailutarkoituksessa tapahtuvista huvialusten kiinnittymistä kannettava alueellinen vero koskee vain sellaisia huvialusta käyttäviä yrityksiä, joiden verotuksellinen kotipaikka on Sardinian alueen ulkopuolella ja joiden yritystoiminta muodostuu tällaisen aluksen antamisesta kolmansien käyttöön?
            
         
               4)
            
            
               Merkitseekö se, että kyseisen Sardinian alueen lain N:o 4/2006 4 § mukaan, sellaisena kuin se on korvattuna Sardinian alueen lain N:o 2/2007 3 §:n 3 momentilla, matkailutarkoituksessa tapahtuvista huvialusten kiinnittymisistä kannettava alueellinen vero koskee vain sellaisia huvialusta käyttäviä yrityksiä, joiden verotuksellinen kotipaikka on Sardinian alueen ulkopuolella ja joiden yritystoiminta muodostuu tällaisen aluksen antamisesta kolmansien käyttöön, perustamissopimuksen 87 artiklassa tarkoitettua valtiontukea samaa toimintaa harjoittaville yrityksille, joilla on verotuksellinen kotipaikka Sardinian alueella?